पाएं अपने शहर की ताज़ा ख़बरें और फ्री ई-पेपरडाउनलोड करें
चतरा जिले में रोज बड़ी संख्या में मिल रहे कोरोना मरीजों के बीच कोरोना मरीजों की हो रही मौत के आंकडे अब जिले के लोगों को डराने लगी है। पिछले दो दिनों में जिले में रिकॉर्ड 515 नए कोरोना के मरीज मिले हैं। बीते शुक्रवार को 44 तथा शनिवार को 471 नए कोरोना के मरीज मिले हैं। इसी तरह कोरोना से मरने वालों की संख्या भी बढ़ती जा रही है।
शुक्रवार को कोरोना से दो तथा शनिवार को तीन लोगों की मौत हो गई। इसी के साथ जिले में मृतकों की कुल संख्या 31 हो गई है। मृतकों में पीएचइडी विभाग के एक कर्मी, रेड क्राॅस सोसायटी के एक कर्मी, एक शिक्षक व दो ग्रामीण शामिल है। इसमें तीन की मौत सदर अस्पताल में इलाज के दौरान हो गई। जबकि दो का इलाज होम आइसोलेशन में चल रहा था।
इस बीच एक राहत की भी खबर है। पिछले दो दिनों में 125 कोरोना के मरीज कोरोना को हराकर पुरी तरह से ठीक हो गए हैं। कोरोना पाॅजिटिव पाए जाने के बाद होम आइसोलेशन में रह रहे 125 कोरोना मरीजों ने कोरोना को पुरी तरह से परास्त कर दिया है। इन कोरोना मरीजों का रिपोर्ट नेगेटिव आया है।
शुक्रवार व शनिवार को आई रिपोर्ट में 125 कोरोना मरीज पुरी तरह से ठीक हो गए हैं। चिकित्सकों की निगरानी में इन मरीजों का इलाज उनके घरों में हीं किया जा रहा था। जिला महामारी नियंत्रण पदाधिकारी आशुतोष कुमार ने बताया कि शुक्रवार व शनिवार को जिले के 125 कोरोना मरीजों का रिपोर्ट नेगेटिव आया है।
इधर दूसरी ओर शुक्रवार व शनिवार को मिले 515 कोरोना मरीजों के साथ जिले में कुल कोरोना मरीजों की संख्या 1734 हो गई है। जिला महामारी नियंत्रण पदाधिकारी डाॅ. आशुतोष कुमार ने लोगों से अपील करते हुए कहा है कि लोग कोरोना को लेकर डरें नहीं। पाॅजिटिव पाए जाने के बाद नियमित रूप से दवाइयों के सेवन करने एवं सरकार के द्वारा जारी किए गए गाइड लाइन का पालन कर कोरोना मरीज पूरी तरह से ठीक हो रहे हैं।
चिकित्सकों व कर्मियों की टीम कोरोना मरीजों के इलाज व देखभाल में 24 घंटे लगें हैं। उन्होंने होम आइसोलेट में रह रहे कोरोना मरीजों से अपील करते हुए कहा कि वे चिकित्सकों के द्वारा दिए गए सलाह का पालन करें। नियमित रूप से दवाइयों का सेवन करें। मन मस्तिष्क में नकारात्मक चीजों को हावी नहीं होने दें।
वे कोरोना को हराकर पुरी तरह से ठीक हो जाएंगे। उन्होंने कहा कि कोरोना से ठीक होने वाले लोगों को कुछ दिनों तक आइसोलेट रहने तथा परिवार के अन्य सदस्यों से दूरी बना कर रहने की सलाह दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn